San Frantzisko Xabierkoaren mirakuluak

San Frantzisko Xabierkoaren mirakuluak Peter Paul Rubens margolariak 1618-1619 artean egindako lana da. Olio mihise gaineko teknika erabili zuen. Lana Anberesko jesuiten eliza baterako (gaur egun Saint-Charles-Borromée eliza) egin zuen. Tamainu handia du: 535 × 395 zm. Vienako Kunsthistorisches Museumen erakusten da.M. Jaffé, Catalogo completo di Rubens, Rizzoli, 1989.

 Historia 
1621ean amaitutako Anberesko eliza barroko handiaren barruko dekoraziorako, jesuitek bertako artista aukeratu zuten, orduan bere ospearen gailurrean, Peter Paul Rubens. Erretaula bezala, Rubensek Jesusen Lagundiaren bi fundatzaile santuen bi mihise handi konposatu zituen: Ignazio Loiolakoa eta Frantzisko Xabierkoa. Poleen mekanismo burutsu baten bidez (jesuiten beste eliza batzuetan ere badago), pinturak txandaka erakuts zitezkeen.

Jesusen Lagundia 1773an debekatu zutenean, balioa zuen guztia arpilatu zioten elizari. Margolan hau, Rubensen beste lan batzuekin batera, Museo Inperialak erosi zuen 1776an, geroago Vienako Artearen Historiaren Museo bihurtu zena, eta bertan jarraitzen du gaur egun. XVIII. mendearen amaieran, Anberes eta Hego Herbehereak austriarren mende zeuden.

 Deskribapena 
Aginte jarrera batean, Xabierko San Frantziskoak, eliz ohitura tradizionalarekin eta nobizio baten laguntzarekin, eskuineko eskua bere oinetan dituen talde batzuen gainean jartzen du, ezkerreko eskuko hatz erakuslea zerura seinalatuz dagoen bitartean. Koadroaren behealdean, oraindik hilarriaren gainean eserita eta bere familiaz inguratuta dagoen hildako berpiztu bat agertzen da. Eskuinean itsu bat sendatzen da eta herren bat zutik geratzen da, osasuntsu. Santuaren oinetan beste pertsona batzuk daude; haien janzkerak ekialdekoak direla eta santuari adi entzuten diotela adierazten du margolanak.

Margolanaren goiko partean, hodei artean, Andre Maria ikusten dugu, aingeruez inguratuta. Eskuan kaliza, Jesu Kristoren sinboloa, erakusten du.

Santuaren aurrean, idolo pagano bat dago, neurri ikaragarriko tenplu batean; zerutik eroritako tximista batek eraitsi eta suntsitzen du, beste erlijio baten apaiza eta beste batzuen begien aurrean.

 Erreferentziak 

 Ikus, gainera 
 San Ignazio Loiolakoaren mirakulua

 Kanpo estekak 

Kategoria:Frantzisko Xabierkoa
Kategoria:Peter Paul Rubensen margolanak
Kategoria:Erlijio-margolanak
Kategoria:Jesusen Lagundia
Kategoria:Biluzi artistikoak
Kategoria:Peter Paul Rubensen margolanak
Kategoria:1619ko margolanak
Kategoria:Barrokoko margolanak